Diari Oficial de la Generalitat Valenciana


Sumari del DOGV 4885, del 17-11-2004 (2004/11318)

Notificació a Nicolás Moya Estruch. Referència número R-69/2004.
----------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11752


Organisme emissor
:   Conselleria de Territori i Habitatge

Tipus de document
:   Anunci

Notificació a Nicolás Moya Estruch. Referència número R-69/2004. [2004/F11249]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al Nicolás Moya Estruch, carrer de Gabriel Miró, número 36-1-1 (46688 Gandia), la resolució del recurs d'alçada amb el número de referència interna R-69/2004.
  
Resolució
  
Després d'examinar el recurs d'alçada que formula Nicolás Moya Estruch contra la resolució d'arxiu del Servei Territorial d'Habitatge i Projectes Urbans de València, en l'expedient número 46/1G/105/2001 (VIVI/0409803/135).
  
Antecedents de fet
  
Primer. Nicolás Moya Estruch, en qualitat de propietari de l'habitatge de protecció oficial situat a Gandia, carrer de Gabriel Miró, número 36-1-1, va presentar escrit de denúncia davant del Servei Territorial d'Habitatge i Projectes Urbans de València contra la mercantil Prodein 2000, SL, per deficiències constructives, per la qual cosa es va enviar un pèrit de tal organisme i va emetre el corresponent informe.
  
Segon. El cap del servei territorial va dictar una resolució en què acordava les actuacions practicades, per haver-se dut a terme la realització de les obres.
  
Tercer. Nicolás Moya Estruch interposa contra la dita resolució un recurs d'alçada en temps i forma, amb les al·legacions que consten en aquest i que ací es donen per reproduïdes en nom de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 119/2003, d'11 de juliol, del Consell de la Generalitat Valenciana (DOGV núm. 4543, de 14 de juliol de 2003).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i la tramitació del recurs d'alçada.
  
Tercer. El recurs ha de ser desestimat perquè l'arxiu de les diligències es produeix per haver-se realitzat l'esmena de l'única reparació ordenada, que era arreglar la finestra del dormitori principal. Pel que fa a la resta de deficiències denunciades, consta en un informe pericial de data 26 de gener de 2004, que aquestes són d'escassa entitat, la qual cosa significa que no procedeix integrar aquestes deficiències dins del concepte de deficiències greus que estableix l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, perquè puga tipificar-se com a infracció i en conseqüència s'incoe l'expedient sancionador.
  
Procedeix mantindre a més aquest criteri tenint en compte que la Jurisprudència del TS en la interpretació que fa de l'article 1591 del Codi Civil sobre defectes de construcció greus, està referida a aquells que si no s'esmenen podrien esdevindre en la denominada ruïna funcional de l'immoble, s'entén com a tal aquella que faça témer la pèrdua de l'immoble o el faça inútil per a la finalitat que li és pròpia, com també altres vicis que per excedir les imperfeccions corrents configuren una violació contractual o incidisquen en l'habitabilitat de l'edifici. Així les sentències del TS de 02.03.1994, 07.02.1995, 30.01.1997 i 21.09.1999 entre altres.
  
Per la qual cosa la resolució del Servei Territorial d'Habitatge i Projectes Urbans ha de confirmar-se.
  
Ateses la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de l'Àrea de Promoció, resolc:
  
Desestimar el recurs d'alçada que formula Nicolás Moya Estruch, contra la Resolució del Servei Territorial d'Habitatge i Projectes Urbans de València, de data 23 de febrer de 2004, que queda confirmada.
  
Contra la present resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 26 d'abril de 2004.- El director general d'Habitatge i Projectes Urbans: Bernabé Bueno Miralles.
  
Conselleria de Territori i Habitatge